Borgere i Aså afleverede mandag en protest til borgmester Mikael Klitgaard mod lukningen af byens plejehjem.

Over halvdelen af byens 1300 borgere, har skrevet under på protesten. Protesterne kommer efter embedsmænd i Brønderslev Kommune har påpeget, at det kan blive nødvendigt at lukke byens plejehjem Tonnishave. Borgmesteren forsikrer Aså-borgerne om, at intet er besluttet og påpeger, at de mange underskrifter naturligvis vil påvirke politikerne.